1. ΝΟΜΟΘΕΤΙΚΟΝ ΔΙΑΤΑΓΜΑ της 27/31 Δεκ. 1923 (ΦΕΚ Α΄ 388) Περί τροποποιήσεως του Νόμ. 1831. ΄Αρθρ.1-Απαγορεύεται η άνευ ειδικού νόμου χορήγησις αδείας εγκαταστάσεως οιασδήποτε φύσεως ιδιωτικού σταθμού ασυρμάτου τηλεγράφου ξηράς, πομπού ή δέκτου. Πάσα τοιαύτη άδεια χορηγηθείσα μέχρι της δημοσιεύσεως του παρόντος θεωρείται άκυρος. ΄Αρθρ.2.-Επιτρέπεται η κατόπιν αποφάσεως του δια του άρθρ. 8 του Νόμ. 1831 οριζομένου γνωμοδοτικού συμβουλίου της ραδιοτηλεγραφικής υπηρεσίας παραχώρησις αδείας εγκαταστάσεως ιδιωτικού σταθμού ασυρμάτου τηλεφώνου, εφ’ όσον η εμβέλεια τούτου δια την εκπομπήν και λήψιν δεν υπερβαίνει τα 50 χιλιόμετρα και το μήκος κύματος τα 300 μέτρα. ΄Αρθρ.3.-(Μεταβατική διάταξις). ΄Αρθρ.4.-Τροποποιείται το άρθρ. 4 Νόμ. 1831). ΄Αρθρ.5.-Πάσα διάταξις αντικειμένη εις το παρόν αίρεται. 